14. 4. 87 De Europæiske Fællesskabers Tidende Nr. L 102/27 KOMMISSIONENS BESLUTNING af 30. marts 1987 om anerkendelse af, at produktionen af visse kvalitetsvine fra bestemte dyrk- ningsområder på grund af disse vines kvalitative egenskaber langt fra er tilstræk- kelig til at dække efterspørgslen (Kun de spanske, franske og italienske udgaver er autentiske) (87/233/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 337/79 af 5. februar 1979 om den fælles markedsordning for vin (), senest ændret ved forordning (EØF) nr. 536/87 (?), særlig artikel 30, stk. 3, og ud fra følgende betragtninger : Ifølge artikel 30, stk. 1, i forordning (EØF) nr. 337/79 er enhver nyplantning af vinstokke forbudt indtil den 31. august 1990; nævnte bestemmelse giver dog mulighed for, at medlemsstaterne kan meddele tilladelse til nyplant- ninger af kvbd, for hvilke Kommissionen har anerkendt, at produktionen på grund af deres kvalitative egenskaber langt fra er tilstrækkelig til at dække efterspørgslen ; anmodninger om anvendelse af denne bestemmelse med hensyn til visse kvbd er indgivet af den spanske regering den 20. november 1986, af den italienske regering den 29. november 1986 og af den franske regering den 6. januar 1987; efter gennemgangen af disse anmodninger kan det konstateres, at de pågældende kvbd opfylder de krævede betingelser, for så vidt de arealer, der er bestemt til produktion af alle de kvbd, der produceres i et givet ()) EFT nr. L 54 af 5. 3. 1979, s. 1. (?) EFT nr. L SS af 25. 2. 1987, s. 1. område, ikke udvides ud over de grænser, der er fastsat af den spanske, italienske og franske regering ; Forvaltningskomiteen for Vin har ikke afgivet udtalelse inden for den af formanden fastsatte frist — VEDTAGET FØLGENDE BESLUTNING : Artikel 1 De i bilaget anførte kvbd opfylder betingelserne i artikel 30, stk. 1, andet afsnit, i forordning (EØF) nr. 337/79, for så vidt den i samme bilag anførte udvidelse af arealet for alle kvbd i et givet område ikke overskrides. Artikel 2 Denne beslutning er rettet til kongeriget Spanien, Den franske Republik og Den italienske Republik. Udfærdiget i Bruxelles, den 30. marts 1987. På Kommissionens vegne Frans ANDRIESSEN Næstformand